Nando de Colo

Nandas de Kolo, pilnas vardas Nandas Brunas Alfredas Andrė de Kolo (Nando Bruno Alfred Andre de Colo, g. 1987 m. birželio 23 d.) – Prancūzijos krepšininkas, rungtyniaujantis gynėjo pozicijoje.

 Karjera 
Gimė portugališkos kilmės šeimoje Araso priemiesčiuose. Baigė Fernando Renodo licėjų Šolė mieste. Karjerą pradėjo Šolė „Basket“ klube. 2009 m. NBA naujokų biržoje pašauktas 53 šaukimu San Antonijaus „Spurs“ klubo. Vėliau 3 sezonus praleido „Valensijos“ klube, su kuriuo laimėjo Europos taurę ir debiutavo Eurolygoje.

2012–2014 m. Nandas de Kolo rungtyniavo Amerikoje – pirmajame sezone „Spurs“ klube vidutiniškai žaidė po 12,8 minutes, pelnė po 3,8 taško, atlikdavo po 1,9 rez. perdavimo. Kitą sezoną žaidė mažiau, skolintas į D lygą, šiek tiek žaidė Toronto „Raptors“.Nando de Colo, basketball-reference.com

2014 m. vasarą Nandas de Kolo grįžo į Europą ir pasirašė kontraktą su Maskvos CSKA. Jis tapo vienu svarbiausių komandos žaidėjų – su klubu dusyk laimėjo Eurolygą, tapo 2016 m. Eurolygos sezono ir finalo ketverto MVP, Alfonso Fordo trofėjaus laimėtoju. Vėliau 3 sezonus žaidė Stambulo „Fenerbahçe“, 3 su puse sezono – Vilerbano „ASVEL“, bet 2026 m. pradžioje grįžo į „Fenerbahçe“.

2009–2024 m. Nandas de Kolo buvo nuolatinis Prancūzijos rinktinės žaidėjas, su komanda dalyvavęs daugelyje čempionatų ir olimpiadų (2009, 2011, 2013, 2015, 2017 m. Europos čempionatuose, 2010, 2019, 2023 m. pasaulio čempionatuose, 2012, 2016, 2020, 2024 m. vasaros olimpinėse žaidynėse).[https://www.fiba.basketball/en/players/154677-nando-de-colo Nando
De Colo], fiba.basketball Daugkartinis medalininkas.

Nandas de Kolo – vienas ilgaamžiškiausių Eurolygos žaidėjų. Pasižymėjo dideliu taiklumu (2015–2021 m. pateko į vadinamąjį 50–40–90 „klubą“), išrinktas į Eurolygos dešimtmečio,„2010-20 All-Decade Team: Nando De Colo“, euroleague.net 25-mečio„The third batch of players for the All-25 EuroLeague Team are announced“, euroleaguebasketball.net simbolines komandas.

 Pasiekimai 
 Europos krepšinio čempionatas:  2013 m.;  2011 m.;  2015 m.
 Pasaulio krepšinio čempionatas:  2019 m.
 Vasaros olimpinės žaidynės:  2020, 2024 m.
 Eurolyga: 2016, 2019 m.
 Eurolygos MVP: 2016 m.
 Eurolygos finalo ketverto MVP: 2016 m.
 Alfonso Fordo apdovanojimas: 2016 m.
 Europos taurė: 2010 m.
 VTB lyga: 2015–2019 m.
 VTB lygos MVP: 2015, 2016, 2018 m.
 Rusijos krepšinio lyga: 2014–2019 m.
 Gomelskio taurė: 2014–2016, 2018, 2019 m.
 Turkijos krepšinio taurė: 2020, 2026 m.
 Turkijos krepšinio lyga: 2022 m.
 Lyderių taurė: 2008, 2023 m.
 Prancūzijos lygos MVP: 2008 m.

 Šaltiniai 

Kategorija:Prancūzijos krepšininkai
Kategorija:Prancūzijos olimpiečiai